Klaaglik salig, en blind. deur Die Onversadigbare | Bydraes | Woes - Kreatiewe platform vir Afrikaans
Titel: Klaaglik salig, en blind.
Aantal woorde: 164
Datum gepubliseer: 05 Nov 2014
Dis irrelevant, jy's gebore, ingebring in hierdie wêreld van wraak en haas. Jou eerste dekade 'n fantasie, klem gele op die kleinste probleme, 'n verbeeldingryke wyse van bestaan. Dan kom dit, so skielik soos wat diarree jou dryf na die kak huis. Die konformasie proses. Alles wat jy wou wees, doen of bereik verander, dit word nou bepaal (of beïnvloed) deur die sosialisering proses, die kerke, ekonomie, politici, media en ander gesagsdraende entiteite beïnvloed en verander jou ingebore waardes na hulle meer 'normale' aanvaarde waardes. Tree op buite hierdie waardes en jy word gekenmerk as absurd, vreemd, afwykend, mal.
Jou doelwitte integreer met die samelewing se doelwitte; rykdom, liefde, aanvaarding, versekering van nageslag, groei, uitbreiding en verhewe bo almal 'n bestaan bo 'n natuurlike bestaan.
Ons is 'n virus, 'n groep organismes, intelligentste in die biosfeer. Ons verdubbel en word meer. Ons groei en versprei, blindelings op pad na ons eie doods lot. Ons hulpbronne is beperk, ons spasie, min.